Tässä Jerusalem uutiset ja Pekka Sartola.
Hyvää elokuista lauantai-iltaa. Uutisaiheitamme tänään;
Viime vuosien Iraniin liittyvä kuuma puheenaihe on ollut -
maan mahdollisuuksista rakentaa ydinohjelmansa huipennukseksi -
itselleen ydinase.
Sen ovat kuitenkin luvanneet estää kaikki Yhdysvaltojen presidentit, -
Bill Clintonista alkaen nykyiseen Joe Bideniin, -
sekä myös muiden länsimaisten valtioiden päämiehet hinnalla.
Näin ovat olleet asiat myös Israelissa, jota vastaan -
ja päämääränään Jerusalemin vapauttaminen, Iran onkin ilmoittanut -
mahdollisen ydinaseensa käyttämisen olevan ensisijaisesti suunnattu.
Yli vuosi sitten Wienissä, Itävallassa alkaneet neuvottelut -
JCPOA ydinsopimuksen elvyttämiseksi, -
ovat olleet jumissa lähes puoli vuotta, lähinnä toki Ukrainan sodan vuoksi, -
mutta samana aikana Iran on kehittänyt ja jalostanut uraania -
aivan riittävästi kahta Hiroshima-luokan ydinasetta varten.
Heinäkuun kahden viimeisen viikon aikana Iranista on annettu -
korkean tason julkilausumia siitä, että maalla on nyt -
sekä kyky että kapasiteetti valmistaa ydinase -
milloin tahansa he katsovat sen tarpeelliseksi.
Voimakkaimmat lausunnot tästä antoi kahdella paikallisella TV-kanavalla -
Iranin Vallankumouskaarti vain viikko sitten, ja jonka ilmoituksen mukaan -
Iran on valmis kehittämään ydinaseen itsepuolustukseksi sen varalle, -
jos USA tai sionistit yrittävät tehdä sotilaallisen iskun -
Iranin ydinlaitoksia vastaan.
Siinä tapauksessa Iran siirtää rauhanomaisen ydinohjelmansa -
sotilaalliseksi ja tulee valmistamaan ydinaseen -
ja tuhoamaan New Yorkin helvetillisiksi raunioiksi, -
kuten ilmoituksessa sanatarkasti mainittiin.
Israel on menettänyt mahdollisuutensa -
tehokkaaseen sotilaalliseen iskuun Iranin ydinohjelmaa vastaan, -
sanoi maan entinen pääministeri ja sotilaskomentaja Ehud Barak -
TIME-lehdelle antamassaan haastattelussa.
Hänen mukaansa Iranista tulee vielä tänä kesänä valtio, -
joka on ylittänyt ns. ydinasekynnyksen -
ja kykenee valmistamaan itselleen ydinaseen.
Vielä neljä vuotta sitten, he olivat noin puolentoista vuoden päässä -
kynnyksestä, mutta nyt enää puolentoista viikon päässä.
Vielä neljä vuotta sitten, sotilaalliset täsmäiskut olisivat saattaneet -
viivästyttää iranilaista huomattavan pitkälle, ja vastaiskun mahdollisuus -
ja avoimen sodan vaara Iranin kanssa olisi ollut vähäinen.
Tähän vaihtoehtoon liittyisi tänään kaikki avoimen sodan riskit, -
ja Iranin ydinohjelman viivästyttämisen mahdollisuus on enää hyvin vähäinen -
ja sen lopettaminen käytännössä pois suljettu mahdollisuus.
Siitä huolimatta, väittää Ehud Barak, ydinaseisesta Iranista -
tulee mahdollinen eksistentiaalinen uhka Israelille -
vasta pidemmällä aikavälillä, koska alustavankin ydinarsenaalin -
rakentaminen voi kestää useita vuosia jopa vuosikymmenen.
Yksi tai kaksi ydinpommia eivät vielä sitä tee.
Ratkaisujen osalta, sanoi Israelin entinen johtaja, -
ainoa jäljellä oleva tehokas pelote olisi Yhdysvaltojen diplomaattinen -
uhkavaatimus ydinaseohjelman lopettamiseksi, -
jota tukee uskottava laajamittainen sodan uhka -
ja Israelin aseistaminen sotilaallisella kyvyllä liittyä tähän.
Venäjän juutalaiset pelkäävät, että Venäjän sota Ukrainassa -
voi katkaista maahanmuuton Israeliin, -
sillä moskovalainen tuomioistuin päätti kieltää -
Israeliin suuntautuvasta maahanmuutosta vastaavan -
juutalaisen viraston toiminnan.
Entinen mainitun juutalaisen viraston puheenjohtaja Nathan Sharansky, -
joka on itse Venäjän juutalainen -
ja tunnettu ihmisoikeuksien puolestapuhuja sanoi, -
ettei meidän pitäisi kuitenkaan olla epätoivoisia.
Hän varoitti kaikkia juutalaisia sekä Venäjällä että Ukrainassa, -
niitä, jotka vakavasti ajattelevat aliyahia, siis muuttoa Israeliin, -
olisi parempi tehdä se mahdollisimman pian, -
koska tilanteet pahenevat erittäin nopeasti.
Lähes 20.000 Venäjän juutalaista on jo muuttanut Israeliin -
Venäjän hyökkäyksen alkamisen jälkeen, ja heidän lisäkseen -
myös noin 16.000 Ukrainan juutalaista.
Nathan Sharanskyn mukaan vielä ainakin noin 80 000 juutalaista -
tekee valmisteluja muuttaakseen pois maasta.
Hänen mukaansa Venäjältä Israeliin muuttaa -
noin kolme kertaa enemmän juutalaisia kuin Ukrainasta, -
sillä Venäjällä kansalaiset menettävät vapauksiaan niin nopeasti, -
että se muistuttaa jo entistä Neuvostoliittoa.
Libanon, Syyria ja Egypti allekirjoittivat kesäkuussa sopimuksen
maakaasun toimittamisesta Egyptistä Syyrian kautta Libanoniin.
Sopimuksen mukaan Egypti vie maakaasua vuodessa -
650 miljoonaa kuutiometriä Libanonin, Dei Ammarin voimalaitokselle.
Kaasu kuljetetaan Libanoniin Arab Gas Pipelinen kautta, -
joka kulkee Jordanian kautta ensin Syyriaan ja vasta sieltä Libanoniin.
Sopimus vaatii vielä Maailmanpankin hyväksynnän, -
sillä se toimii hankkeen rahoittajana yhdessä Yhdysvaltojen kanssa.
Kaikkia osapuolia, myös Israelin poliitikkoja, hiertää samalla kysymys -
siitä, mistä Egyptiin todella tulee Libanoniin myytävä kaasu -
ja tuleeko kaasu lopultakin Israelista?
Kysymyksen nosti esille Israelin tv-kanava 12.
Tässä sopimuksessa näyttää todellakin siltä, -
että osa tai jopa kaikki putkilinjassa oleva kaasu, -
joka tulee Deir Ammarin voimalaitokseen AGP-putken kautta, -
on israelilaista, ja on peräisin Israelin Leviathan kaasukentältä -
itäisellä Välimerellä.
Libanonin energiaministeriö antoi Tv-kanavan raportin jälkeen -
lausunnon, jonka mukaan ilmoitus olisi täysin virheellinen -
ja että Libanonin hallituksen ja Egyptin hallituksen välillä työstettävä -
kaasuntoimitussopimus määrittelee selvästi, -
että kaasun pitää tulla Egyptistä.
Tosiasia on Israelin asiantuntijoiden mukaan, -
että kaupallinen sopimus on Egyptin kaasuyhtiön kanssa, -
mutta kaasu itsessään tulee Leviatan-kentästä, -
koska Israelin kaasua virtaa AGP-putkessa -
Jordanian kautta Egyptiin.
Egypti käyttää lähes kaiken paikallisesti hankitun oman kaasunsa
kotimaiseen kulutukseen ja Egyptin hallitus ostaa sen lisäksi -
Israelilta kaasua kotimaisten tarpeiden kattamiseen.
Egyptillä ei siis ole vientiin käytettävissä olevia kaasuvarantoja.
Israelilaiset ja venäläiset tutkijat ovat tehneet -
lähes vallankumouksellisen havainnon -
D-vitamiinin ja Covid-19, eli koronakuolemien väliltä.
Lähes kaksi vuotta kestäneiden tutkimusten perusteella -
tutkijat ovat vakuuttuneita siitä, että D-vitamiinin puutos -
lisää koronakuoleman riskiä noin 50 prosenttia.
Lääketieteellisessä PLOS-lehdessä julkaistussa -
vertailevassa tutkimuksessa Bar Ilan -yliopiston ja -
Galilean lääketieteellisen keskuksen tutkijat sanoivat, -
että vaikutus oli niin voimakas, että he pystyivät ennustamaan -
tartunnan saaneiden ihmisten sairauden etenemistä -
pelkästään heidän ikänsä ja D-vitamiinitasonsa perusteella.
Pidimme huomattavana ja silmiinpistävänä havaita eron -
mahdollisuuksista sairastua vakavasti, kun potilaalla on D-vitamiinin puutos, -
verrattuna niihin potilaisiin, joilla D-vitamiinitaso on kunnossa, -
kertoi tohtori Amiel Dror, Galilean lääketieteellisen keskuksen lääkäri -
ja Bar Ilan yliopiston tutkija.
Hän sanoi, että D-vitamiini vahvistaa immuunijärjestelmää -
hengityselimiin hyökkääviä viruspatogeenejä vastaan.
Tämä on yhtä tärkeää Omicronille kuin aiemmille versioille, -
hän kertoi Times of Israel-medialle.
Vertaisarviotutkimus osoittaa, hänen mukaansa, -
että D-vitamiini on tehokas COVID-19:ää vastaan.
Israelilaisen mediakanava 13 toimittaja Gil Tamaryn toiminta -
sai aikaan lähes diplomaattisen välikohtauksen -
heinäkuun puolivälissä tapahtuneen -
USA;n presidentin Saudi-Arabian vierailun yhteydessä.
Kyseinen toimittaja oli Saudi-Arabiassa, koska hän oli -
saanut erityisluvan kahden muun israelilaisen toimittajan kanssa -
raportoida alueellisesta konferenssista Jeddassa, -
johon myös Yhdysvaltain presidentti Joe Biden tuolloin osallistui.
Hän oli kuitenkin omin päin käynyt Jeddan lähellä olevassa Mekassa, -
joka on muslimien pyhin kaupunki -
ja kuvannut siellä samaan aikaan tapahtunutta pyhiinvaellusta, -
johon osallistui miljoonia muslimeja ympäri maailmaa.
Ei-muslimeilta on pääsy Mekkaan täysin kielletty, -
sama koskee suurelta osin myös profeetta Muhammadin -
hautakaupunki Medinaa, -
vaikka Medinaan pääsyn rajoituksia on hieman kevennetty viime vuosina.
Presidentin vierailun päätyttyä toimittaja Tamaryn raportti -
julkaistiin Israelin televisiossa. Siinä hän kuvasi hyvin yksityiskohtaisesti, -
kuinka hän onnistui pääsemään kaupunkiin ja -
nousemaan Arafat-vuorelle muslimikuljettajan kanssa -
hyvin tietäen, että se oli kiellettyä.
Ohjelma sai aikaan raivokkaita kommentteja arabilehdistössä, -
sekä Israelin arabien keskuudessa, eikä varmasti ollut omiaan -
parantamaan Saudi-Arabian ja Israelin välisiä orastavia suhteita.
Mitään virallista vastalausetta saudien puolelta ei kuitenkaan ole esitetty.
Arkeologit ovat aloittaneet kaivaukset Khirbet Tibnahissa Länsirannalla, -
paikassa, jota ihmiset ovat asuttaneet noin 4000 vuoden ajan -
ja jonka uskotaan olevan paikka, jossa Vanhan Testamentin profeetta -
Joosua on asunut ja sinne myös haudattu.
Khirbet Tibnah sijaitsee kukkulalla Samarian alueen lounaisosassa.
Paikka tunnetaan myös Raamatullisella nimellä -
Timnath-Heres tai Timnath-Serah, joka oli siis kaupunki, -
jonka Joosuan kirjan mukaan israelilaiset antoivat profeetalle.
Paikalla uskotaan olevan myös Joosuan kumppanin Calebin hauta.
Alue on arkeologisesti suurimpia -
koko Jerusalemin ja Samarian välisellä alueella.
Lisäksi se on ollut alueen pääkaupunki ja myös tärkeä ja -
linnoitettu paikka useiden sukupolvien ajan, -
sanoi kaivauksia johtava arkeologi Dvir Raviv.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
nyt erityisesti myös Ukrainan kansalle.
Nähdään jälleen viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7